Pragtige natuur met 'n luukse ruim woning waar jy op die stoep kan sit, 'n sonsondergang bewonder terwyl die diere op jou voorstoep water kom drink!
Beste wegbreek wat ons in 'n lang tyd gehad het! Natuur is asemrowend, die woning is so ruim, pragtig ingerig, skoon en netjies. Alle luukshede word voorsien - van 'n grootskerm televisie tot 'n teleskoop en natuurlik die Wi-Fi vir die kinders. Dit alles terwyl jy uitkyk oor die mooiste natuurskoon wat Limpopo kan bied. Patrick en Esther het vir alles reggestaan en gesorg dat ons tasse in- en uitgedra word, vuur aangesteek word en die skottelgoed heeltyd skoon gehou word. Ons het ongelooflik bederf gevoel. 10-uit-10.